**ZAPISNIK**

s 10. Sjednice Predsjedništva Vatrogasne zajednice grada Samobora održane 22. srpnja 2020. godine u prostorijama Vatrogasne zajednice grada Samobora, Savke Dabčević Kučar 6.

Početak sjednice u 19:05 sati.

Sjednica je sazvana pismenim putem s priloženim Dnevnim redom.

Prisutni članovi Predsjedništva: Željko Koščica, Mladen Žitković, Dubravko Matijaščić,Marijan Telišman, Zdenko Jednar, Krunoslav Makarun, Tomislav Slamar i Damir Domin.

Prisutni članovi nadzornog odbora: Stjepan Celizić

Ostali prisutni: Krunoslav Znika i Renato Hribar

Opravdani: Stjepan Celižić, Dražn Stunja

Odsutni: Branko Tomašković i Tomislav Jurec

Predsjednik Željko Koščica otvorio je sjednicu, pozdravio prisutne članove Predsjedništva.

Predsjednik Željko Koščica predložio je slijedeći;

**DNEVNI RED**

1. Usvajanje zapisnika s 9. sjednice Predsjedništva
2. Plan nabave vatrogasnih vozila

* Nabava vatrogasnih vozila, informacija
* Rebalans proračuna Grada Samobora, informacija

1. Koronavirus (SARS-CoV-2) i COVID-19 bolesti, informacija
2. Zamolbe
3. Razno

Željko Koščica dao je na glasovanje priloženi dnevni red.

**Jednoglasno je usvojen Dnevni red.**

**AD 1.) Usvajanje zapisnika s 9. Sjednice Predsjedništva Vatrogasne zajednice grada Samobora.**

Željko Koščica, ima netko izmjena i dopuna zapisnika.

Damir Domin, u zapisniku pod AD.7 sa krivo je navedeno ime nije Davor nego Damir.

**Jednoglasno je usvojen izmijenjeni zapisnik s 9. sjednice predsjedništva Vatrogasne zajednice grada Samobora.**

**AD 2.) Plan nabave vatrogasnih vozila**

Željko Koščica, nabava vozila za DVD Klokočevac ide po planu, čeka se još jedna ponuda.

Željko Koščica, što se tiče DVD-a Rude tu imamo problema, nakon poslanih dopisa i dogovora za veće vozilo (u procjeni piše malo šumsko vozilo do 7,5 tona) rekli smo im da im budemo poslali dopis vezan uz odgovornost, koju i sada imaju.

*Predsjednik pročitao pristigli dopis od DVD-a Rude i dopis Vatrogasne zajednice grada Samobora.*

Željko Koščica, Vatrogasna zajednica ne može nabaviti vozilo koje nije u Planu te ga ne možemo dati bez opreme. Vozilo će biti u vlasništvu Zajednice.

*Predsjednik pročitao i dopis od Energoinspekta.*

Tomislav Slamar, dal je to novo vozilo?

Željko Koščica, to je nekorišteno vozilo, proizvodnje 2015. godine.

Marijan Telišman, nije mi jasno tko kupuje vozilo? DVD Rude ili Zajednica? MI moramo iskoristiti novce koje imamo i kupiti vozilo koje odgovara.

Željko Koščica, Vatrogasna zajednica grada Samobora ima Plan nabave vozila i s time smo išli u Grad. Izjasnili su se iz DVD-a Rude da ne žele potpisati za vozilo, Ugovor za korištenje će morati potpisati. Nikola je već ispravio dokumentaciju i uvrstio opremu koju su tražili.

Željko Koščica, moj prijedlog je da se ide u nabavu malog šumskog vozila i da se ide do punog iznosa koji Grad daje.

**Jednoglasno je usvojen prijedlog o nabavci malog šumskog vozila.**

Željko Koščica, vozilo Pick Up dobili smo iz Županije, rasporediti će se u JVP Grada Samobora. JVP Grada Samobora nabavlja i autocisternu Man a nadogradnju će izvršiti tvrtka Flammifer.

**Rebalans proračuna**

Željko Koščica, zbog trenutne situacije s koronavirusom u dogovoru s Gradom odustali smo od vatrogasnog vozila za Zajednicu s iznosom od 400.000,00 kn

Krunoslav Znika, ta sredstva prenamijenjena su za zgradu civilne zaštite.

**AD 3.) Koronavirus (SARS-CoV-2) i COVID-19 bolesti, informacija**

Mladen Žitković, bilo je puno aktivnosti uz COVID-19, sve što smo radili, radili smo uz pismeno i usmeno znanje Stožera županije i Gradskog stožera civilne zaštite.

*Zapovjednik pročitao izvješće vezano uz COVID-19*

Mladen Žitković, sve je uvedeno u UVI-u i zahvaljujem svim Dobrovoljnim vatrogasnim društvima na suradnji.

Bolje da se trenutno suzdržimo od bilokakvih osposobljavanja i usavršavanja, pratiti ćemo situaciju na terenu.

Željko Koščica, Grad Samobor je iz proračuna dao 15.000,00 kuna za sudjelovanje Dobrovoljnih društva vezano uz dežurstvo-ophodnju. Po danu 500,00 kn za društvo koje je sudjelovalo u ophodnji-dežurstvu.

Krunoslav Znika, prenosim pozdrave načelnika Stožera g. Željka Staneca koji Vam zahvaljuje na dosadašnjoj suradnji.

Rasprave nije bilo.

**AD 4.) Zamolbe**

Željko Koščica, u Fažanu idu ekipe DVD-a Klokočevac, Grdanjci i Bobovica, s iznosom cca. 6.000,00 kn po ekipi

**Jednoglasno je usvojen prijedlog o slanju ekipa u Fažanu.**

Željko Koščica, imamo zamolbe za uređenje doma i spremišta od DVD-a Gornja Vas i Lipovec svaki po 25.000,00 kn.

**Jednoglasno su usvojene zamolbe DVD-a Gornja Vas i DVD-a Veliki Lipovec o isplati financijskih sredstva za uređenje vatrogasnog doma i spremišta po 25.000,00 kn.**

Željko Koščica, primili smo i zamolbu DVD-a Molvice za kupnju autoguma za kombi vozilo.

**Jednoglasno je usvojena zamolba DVD-a Molvice za kupnju autoguma s iznosom od 3.400,00kn.**

**AD 5.) Razno**

Željko Koščica, pojasnio stav u vezi vozila za DVD Grdanjci. Kupili su TAM 110, to nije dobro vozilo.

Mladen Žitković, imati će problema s održavanjem vozila, dijelova više nema.

Dubravko Matijaščić, zašto im se onda kupuje vozilo?ako svi krenu stakvom nabavom vozila imati ćemo problema.

Krunoslav Makarun, pitanje u vezi servisa i atesta izolacionih aparata, dobili smo ponudu Drägera s iznosom od 9.500,00kn.

Mladen Žitković, odgovorenost za opremu i za dišne aparate snosi zapovjednik DVD-a. Morate raditi redovne preglede i servise. S dišnim aparatima morate biti oprezni.

Željko Koščica, mi budemo morali gledati gdje Dobrovoljna vatrogasna društva utroše redovnu djelatnost. Nećemo moći sve to plaćati, nemamo stavke u proračunu za tu namjenu. Može se staviti u plan za iduću godinu ako donesemo odluku da se stavi.

Damir Domin, nemamo podatke za GiS.

Mladen Žitković, tajnik će nazvati u tvrtku Raptor te Vam dostaviti potrebne podatke.

*Rasprave nije bilo.*

Željko Koščica, hvala Vam na suradnji te bi zaključio Sjednicu.

Sjednica završila u 20:35 sati.

**ZAPISNIČAR PREDSJEDNIK**

Renato Hribar ,v.r. Željko Koščica, v.r.

*Sjednica snimljena pod brojem: 200722\_001*